Хĕрлĕ Чутай районĕ
Хĕрлĕ Чутай районĕ, — Чăваш Республикин (РФ) администрациллĕ-территориллĕ виçи тата муниципаллă йĕркеленĕвĕ (муниципаллă район).

Чăваш Енĕн çурçĕр-анăç енче вырнаçнă. Лаптăкĕ — 691,6 км2, çурçĕр енчен кăнтăралла тата анăç енчен тухăç еннелле 36 çухрăма тăсăлнă. Хĕвел анăç енче Сар юханшывĕ тăрах Чулхула облаçĕпе чикĕ иртет. Çурçĕр енче Етĕрне районĕ, тухăç енче — Элĕк районĕ, кăнтăр енче Çĕмĕрле районĕ вырнаçнă.

Район администрацийĕ Хĕрлĕ Чутай салинче вырнаçнă. Районăн кулленхи кăларăмĕ — Пирĕн пурнăç хаçат.

Çутçанталăк 
Район чăваш плато çинче вырнаçнă. Район варрипе çурçĕн енĕпе пĕчĕк юханшывсемпе çырмасемпе нумай тĕл пулаççĕ. 

Çĕр айĕнчи пурлăхсенчен кунта хăйăр, кирпĕч тума юрăхлă суглиноксем тĕл пулаççĕ.

Кăрлач уйăхĕн вăтам температури -12,2°С танлашать, утă уйăхĕнче — 18,7 °C. Чи сивĕ температурăна кунта -44 °C паллă тунă, чи ăшшине — 37 °C. Çул тăршшĕпе 492 мм юр-çумăр çăвать.

Районăн 33% вăрмансем йышăнаççĕ. Ытларах пайĕпе кунта юман (55%), вĕрене, каврăç, ильм тĕл пулать.

Халăх йышĕ 
Районта 1999 çул пуçламăшĕнче 22,7 пин çын пурăннă. Районта пурĕ 70 ял, вĕсенче вăтамран 354 çын пурăнать. Халăхсенчен ытларах пайĕ чăвашсем — 97%.

Администрациллĕ пайлану
 Акчикасси ял тăрăхĕ 
 Атнар ял тăрăхĕ 
 Кивĕ Атикасси ял тăрăхĕ 
 Мăн Этмен ял тăрăхĕ 
 Пантьăк ял тăрăхĕ 
 Питĕркасси ял тăрăхĕ 
 Тралькасси ял тăрăхĕ 
 Хĕрлĕ Чутай ял тăрăхĕ 
 Хусанушкăнь ял тăрăхĕ 
 Штанаш ял тăрăхĕ

Район гимнĕ
Хĕрлĕ Чутай районĕн гимнĕ "Чечеклен,Чутай Ен" сăввине Петĕр Ялкир çырнă, кĕввине - Фёдоров П.

Паллă çыннисем 
 Важоров Валерий Афанасьевич, флейтист, дирижёр, вĕрентӳçĕ, профессор.
 Данилов Анатолий Васильевич, ӳнерçĕ.
 Дмитриева Юлия Александровна, хор дирижёрĕ.
 Караттай Иван Михайлович, чăваш сăвăçĕ.
 Лебедев Василий Иванович, чăваш чĕлхи тĕпчевçи.
 Логинов Алексей Романович, Совет Союзĕн Паттăрĕ.
 Некей (Михаил Иванов), чăваш халăх кĕрешӳçи.
 Оринов Вячеслав Николаевич, театр режиссёрĕ.
 Сандомирова Венера Николаевна, ӳнерçĕ.
 Элле Николай Алексеевич, Чăваш Енре театрсене йĕркелекенĕ.
 Ялкир Пётр Алексеевич, сăвăç, тăлмач, журналист.

Çавăн пекех пăхăр 
 Хĕрлĕ Чутай районĕн ялĕсем
 Хĕрлĕ Чутай районĕн гербĕ

Вуламалли

Асăрхавсем

Каçăсем 
 Хĕрлĕ Чутай районĕ картара 

Чăваш Ен
Хĕрлĕ Чутай районĕ